**ELTE BTK HÖK Elnökválasztás 2024.**

Az ELTE BTK HÖK Ellenőrző Bizottsága ezennel kiírja a 2024. évi Elnökválasztást.

A választás az alábbi időszakokkal operál:

* **Választás kihirdetése**: 2024. április 5.
* **Indulási szándék jelzésének határideje**: 2024. május 5.
* **Jelöltállítási időszak**: 2024. május 6-19.
* **Elnöki program megküldésének határideje**: 2024. május 20.
* **Bemutatkozási időszak**: 2024. május 20-26.
* **Elnökválasztó Küldöttgyűlés várható időpontja**: 2024. május 31.

A választások részletes szabályait az ELTE BTK HÖK Alapszabálya tartalmazza, amely elérhető az ELTE HÖK honlapján (ehok.elte.hu) az **Átláthatóság** > **Szabályzatok** > **Alapszabály** menüpontban. Továbbá figyelembe kell venni az ELTE HÖK Küldöttgyűlés 2020/2021/2. féléves választási eljárások lebonyolításáról szóló határozatát. Elnökjelölt lehet, aki eleget tesz az alábbi feltételeknek:

* + A Kar beiratkozott hallgatója és aktív hallgatói jogviszonnyal rendelkezik.
	+ Az Egyetemmel nem áll közalkalmazotti jogviszonyban.
	+ A választás időpontjában nem az Ellenőrző Bizottság tagja, illetve elnöke.
	+ Megszerzi a Kar legalább 500 hallgatójának jelölését.
	+ A jelen választási kiírásban megadott határidőknek és formai követelményeknek eleget tesz.

Az írásos jelöléseket az EB elnökéhez kell eljuttatni. Jelölést kizárólag az EB által kiadott, hitelesített jelölőlapokon lehet gyűjteni, amelyeket a HÖK iroda titkárságán lehet felvenni.

Az iroda nyitvatartási ideje:

Hétfő – csütörtök: 9:00 – 16:00

Péntek: 9:00 – 14:00

Minden jelentkező köteles **2024. május 20-ig** az Ellenőrző Bizottságnak e-mailben megküldeni a programját tartalmazó pályázatot, melynek a formai követelményei a következők: PDF formátum.

A sikeresen elnökjelöltté vált jelentkezőkről a BTK HÖK Küldöttgyűlése fog szavazni Elnökválasztó Ülés keretében, melynek várható időpontja **2024. május 31.**

További információkért forduljatok bizalommal az Ellenőrző Bizottsághoz a következő e-mail címen: ellenorzes@btkhok.elte.hu.

Budapest, 2024. április 5.

Goda Csenge Tímea (s.k.)

Elnök

Ellenőrző Bizottság

 ELTE BTK HÖK